CELEX: 62016CN0541
Language: et
Date: 2016-10-25 00:00:00
Title: Kohtuasi C-541/16: 25. oktoobril 2016 esitatud hagi – Euroopa Komisjon versus Taani Kuningriik

9.1.2017   
            
            
               ET
            
            
               Euroopa Liidu Teataja
            
            
               C 6/30
            
         25. oktoobril 2016 esitatud hagi – Euroopa Komisjon versus Taani Kuningriik
   (Kohtuasi C-541/16)
   (2017/C 006/37)
   Kohtumenetluse keel: taani
   
      Pooled
   
   
      Hageja: Euroopa Komisjon (esindajad: L. Grønfeldt ja J. Hottiaux)
   
      Kostja: Taani Kuningriik
   
      Hageja nõuded
   
   
               —
            
            
               Tuvastada, et Taani Kuningriik ei ole täitnud kohustusi, mis tal on tulenevalt määruse (EÜ) nr 1072/2009 (1) rahvusvahelisele autoveoturule juurdepääsu käsitlevate ühiseeskirjade kohta artikli 2 punktist 6 koostoimes artikliga 8;
            
         
               —
            
            
               mõista kohtukulud välja Taani Kuningriigilt.
            
         
      Väited ja peamised argumendid
   
   
               —
            
            
               Komisjon väidab, et määruse (EÜ) nr 1072/2009 artikli 8 lõikes 2 on ammendavalt reguleeritud, et vedajatel on õigus teha kabotaažvedusid selles artiklis sätestatud tingimustel. Selles sättes ei ole kindlaks määratud ühe kabotaažveo peale- või mahalaadimiskohtade maksimaalset arvu. Kolme kabotaažveoga piirdumine ei tähenda, et kabotaažveo käigus peab olema kindlaksmääratud arv peale- ja/või mahalaadimiskohti.
            
         
               —
            
            
               Taani normide järgi võib kabotaažvedu koosneda kas mitmest pealelaadimiskohast või mitmest mahalaadimiskohast, aga mitte mõlemast. See eeskiri takistab teiste riikide vedajail teha kabotaažvedu mitme peale- ja mahalaadimiskohaga, mis piirab nende võimalust teha Taanis kabotaažvedusid määruses nr 1072/2009 sätestatud ulatuses.
            
         
      (1)  Euroopa Parlamendi ja nõukogu 21. oktoobri 2009. aasta määrus (EÜ) nr 1072/2009 rahvusvahelisele autoveoturule juurdepääsu käsitlevate ühiseeskirjade kohta (ELT L 300, 14.11.2009, lk 72).